<classify> KATIKA mwaka wa fedha 201920, Serikali inapanga kutumia Sh trilioni 33.105 kwa matumizi ya kawaida na maendeleo, ikiwa ni ongezeko la Sh bilioni 629.4 sawa na asilimia 1.9 ya bajeti ya 20182019 ya Sh trilioni 32.476.Waziri wa Fedha na Mipango, Dk Philip Mpango amebainisha mkakati huo wa serikali katika ukumbi wa Msekwa bungeni jijini Dodoma wakati akiwasilisha Mapendekezo ya Serikali ya Mpango wa Maendeleo wa Taifa na ya Kiwango cha Ukomo wa Bajeti ya Serikali kwa Mwaka wa Fedha 20192020.Dk Mpango alisema kati ya fedha hizo, Sh trilioni 20.856 zimetengwa kwa matumizi ya kawaida yakijumuisha gharama za Uchaguzi wa Serikali za Mitaa mwaka huu na maandalizi ya Uchaguzi Mkuu mwaka 2020.Matumizi ya Maendeleo yanatarajiwa kuwa Sh trilioni 12.248, ambapo Sh trilioni 9.737 ni fedha za ndani na Sh trilioni 2.510 ni fedha za nje, alisema Dk Mpango. Alisema sura ya bajeti ya 201920 inaonesha kwamba fedha za bajeti Sh trilioni 33.105 zinatarajiwa kukusanywa na kutumika, ambapo mapato ya ndani yanajumuisha mapato ya halmashauri ya Sh trilioni 23.045.Mikopo ya ndani inakadiriwa kuwa Sh trilioni 4.960 na mikopo ya nje yenye masharti ya kibiashara Sh trilioni 2.316 na misaada na mikopo yenye masharti nafuu kutoka kwa Washirika wa Maendeleo Sh trilioni 2.783, amesema Waziri wa Fedha na Mipango.Ukilinganisha na bajeti ya 201819 ya Sh trilioni 32.476, kiasi cha mapato ya ndani kilikuwa Sh trilioni 20.894, misaada ya mikopo nafuu kutoka kwa Washirika wa Maendeleo Sh trilioni 2.676 na mikopo yenye masharti nafuu kutoka vyanzo vya ndani na nje Sh trilioni 8.904.Aidha, matumizi ya kawaida yalikadiriwa kuwa Sh trilioni 20.468 na matumizi ya maendeleo Sh trilioni 12.007.Hata hivyo, katika kipindi cha Julai 2018 hadi Januari mwaka huu, mapato ya kodi yaliyopatikana ni Sh trilioni 9.111, mapato yasiyo ya kodi Sh trilioni 1.522 na mapato yaliyokusanywa na halmashauri yalikuwa Sh bilioni 371.7.Hadi Januari mwaka huu, Washirika wa Maendeleo walitoa jumla ya Sh trilioni 1.034, misaada na mikopo nafuu ya kibajeti ilikuwa Sh bilioni 125.4 na miradi ya maendeleo Sh bilioni 782 na mfuko wa kisekta ilipokea Sh bilioni 127.4.Kutokana na makusanyo hayo mwaka 201819, katika kipindi cha Julai 2018 hadi Januari mwaka huu, serikali ilitoa ridhaa ya matumizi ya Sh trilioni 13.750, kati ya kiasi hicho Sh trilioni 10.962 zilitolewa kwa ajili ya matumizi ya kawaida na Sh trilioni 2.788 kwa ajili ya matumizi maendeleo.Dk Mpango amesema mahitaji yaliyopewa kipaumbele ni ulipaji wa deni la serikali pamoja na michango ya mwajiri katika mifuko ya hifadhi ya jamii Sh trilioni 5.465, ambapo Sh trilioni 3.803 zimetumika kulipa mikopo ya kutekeleza miradi ya maendeleo na mishahara ya watumishi wa serikali Sh trilioni 3.890.  <topic>: KITAIFA 